L 75/32 De Europæiske Fællesskabers Tidende 20. 3. 1999 RÅDETS AFGØRELSE af 11. marts 1999 om proceduren for gennemførelse af artikel 366a i fjerde AVS-EF-konvention (1999/214/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 238, under henvisning til forslag fra Kommissionen ()), under henvisning til samstemmende udtalelse fra Europa- Parlamentet (?), og ud fra følgende betragtninger: Fællesskabets politik inden for udviklingssamarbejde skal i henhold til traktatens artikel 130 U bidrage til den generelle målsætning om udvikling og befæstelse af demokratiet og retsstaten samt til målsætningen om respekt for menneskerettighederne og de grundlæggende frihedsrettigheder; den fjerde AVS-EF-konvention, undertegnet i Lomé den 15. december 1989 og ændret ved aftalen undertegnet på Mauritius den 4. november 1995, i det følgende benævnt »konventionen«, indeholder i artikel 5 en bestemmelse om, at overholdelse af menneskerettighederne, de demo- kratiske principper og retsstatsprincippet er et væsentligt element i konventionen; konventionens artikel 366a indeholder bestemmelse om, at hvis en part finder, at en anden part ikke har overholdt sine forpligtelser med hensyn til et af de væsentlige punkter, der er omhandlet i artikel 5, kant den første part anmode den anden part om konsultationer og under visse omstændigheder tage passende skridt, herunder om nødvendigt helt eller delvis at suspendere konventionens anvendelse i forhold til den berørte part; det er nødvendigt at vedtage en effektiv fremgangsmåde, når det overvejes at træffe passende foranstaltninger; efter konventionens artikel 366a forstås der ved »part« på den ene side Fællesskabet og Den Europæiske Unions medlemsstater og på den anden side hver enkelt AVS-stat; for så vidt angår de områder, der er omfattet af konventi- onen, men som hører under medlemsstaternes kompe- tence, kan repræsentanterne for medlemsstaternes rege- ringer, forsamlet i Rådet, samtidig om nødvendigt bemyn- dige Rådet til også at inddrage disse områder, når det vedtager beslutninger i medfør af nærværende afgørelses artikel 1 og 2 — ()) EFT C 119 af 24. 4. 1996, s. 7. () Samstemmende udtalelse afgivet den 15. februar 1999 (endnu ikke offentliggjort i EFT). TRUFFET FØLGENDE AFGØRELSE: Artikel 1 Når Rådet på Kommissionens eller en medlemsstats initiativ finder, at en AVS-stat ikke har overholdt sine forpligtelser med hensyn til et af de væsentlige punkter, der er omhandlet i konventionens artikel 5, anmoder det — undtagen i særlig hastende tilfælde — den berørte AVS-stat om at afholde konsultationer i overensstemmelse med konventionens artikel 366a, stk. 2. Rådet træffer afgørelse med kvalificeret flertal. Artikel 2 Hvis der efter udløbet af den tidsfrist, der er fastsat i artikel 366a for konsultationer, trods alle bestræbelser ikke er fundet nogen løsning, eller omgående, hvis der er tale om hastende tilfælde, eller hvis anmodningen om konsultationer afvises, kan Rådet i henhold til konventio- nens artikel 366a efter forslag fra Kommissionen beslutte at træffe passende foranstaltninger, herunder delvis suspension, med kvalificeret flertal. I tilfælde af fuld- stændig suspension af konventionens anvendelse i forhold til det berørte AVS-land træffer Rådet afgørelse med enstemmighed. Disse foranstaltninger gælder, indtil Rådet efter den gældende procedure, der er omhandlet i stk. 1, har vedtaget en beslutning, som ændrer eller tilbagekalder de tidligere trufne foranstaltninger, eller eventuelt for den periode, der er angivet i beslutningen. Med henblik herpå foretager Rådet regelmæssigt og mindst hver sjette måned en fornyet gennemgang af ovennævnte foranstaltninger. Formanden for Rådet meddeler den berørte AVS-stat de således vedtagne foranstaltninger, inden de træder i kraft. Rådets beslutning offentliggøres i De Europæiske Fælles- skabers Tidende. Hvis foranstaltningerne vedtages umid- delbart, får AVS-staten meddelelse om foranstaltningerne samtidig med, at den opfordres til at afholde konsultati- oner. Artikel 3 Europa-Parlamentet underrettes omgående fuldt ud om enhver beslutning, der vedtages i henhold til artikel 1 og 2.